изпрати въпросник на Pyrotek и получи отговор в определения срок. Комисията издири и провери цялата информация, която бе необходима за целите на преразглеждането. Беше извършена проверка на място в помещенията на Pyrotek в Chennai и в Pune, Индия.
 б) Заявител
 (10)
 Заявителят е индийското дъщерно дружество на мултинационалната група Pyrotek, установена в САЩ. Групата Pyrotek е доставчик на различни видове консумативи и инструменти за металургичната и алуминиевата промишленост.
 (11)
 По-специално заявителят произвежда продукта, предмет на преразглеждането, в индийската си фабрика в Chennai и го продава на своите свързани дружества в Съюза. В повечето случаи свързаните дружества в Съюза подлагат на по-нататъшна обработка продукта, предмет на преразглеждането, и продават получения продукт на крайните клиенти.
 в) Констатации на разследването
 (12)
 Разследването показа, че заявителят е започнал производството на продукта, предмет на преразглеждането, през август 2011 г., и потвърди, че заявителят е бил в състояние да произведе цялото количество, което е изнесъл за Съюза от началото на разследвания период в рамките на разследването, довело до налагането на мерките с разширен обхват. По-специално беше установено, че обемите на продажбите съответстват на производствения капацитет и на покупката на суровини (стъклена прежда).
 (13)
 Разследването също така показа, че заявителят не е свързан с нито един производител износител, за който се прилагат действащите мерки.
 (14)
 Също така разследването потвърди, че заявителят не е участвал в практиките за заобикаляне, определени в член 13 от основния регламент.
 (15)
 По-специално при разследването бе установено, че въпреки че значителна част от суровините (по-конкретно стъклената прежда) е закупена от Китайската народна република, това не може да се счита за операция по комплектуване по смисъла на член 13, параграф 2 от основния регламент.
 (16)
 С оглед на тези констатации Комисията установи, че заявителят действително е производител на продукта, предмет на преразглеждането, и че поради това той следва да бъде освободен от мерките с разширен обхват.
 Д. ПРОЦЕДУРА
 (17)
 Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от Регламент (ЕО) No 1225/2009,
 ПРИЕ НАСТОЯЩИЯ РЕГЛАМЕНТ:
 Член 1
 Член 1, параграфи 1 и 2 от Регламент (ЕС) No 1371/2013 се заменят със следното:
 „1. Обхватът на окончателното антидъмпингово мито, приложимо за „всички други дружества“, което бе наложено с член 1, параграф 2 от Регламент (ЕС) No 791/2011 върху вноса на мрежести тъкани от стъклени влакна с размер на отворите от повече от 1,8 mm както на дължина, така и на широчина, и с тегло над 35 g/m2, с изключение на дисковете от стъклени влакна, с произход от Китайската народна република, се разширява, така че да обхване вноса на мрежести тъкани от стъклени влакна с размер на отворите от повече от 1,8 mm както на дължина, така и на широчина, и с тегло над 35 g/m2, с изключение на дисковете от стъклени влакна, изпращани от Индия и Индонезия, независимо дали са декларирани с произход от Индия и Индонезия, класирани понастоящем в кодове по КН ex 7019 51 00 и ex 7019 59 00 (кодове по ТАРИК 7019510014, 7019510015, 7019590014 и 7019590015), с изключение на тези, произведени